มือดีเก็บ BWG ท้ายตลาดฯ ดันราคาพลิกบวก 8% มูลค่าซื้อขายทะลุ 112 ลบ.
มือดีเก็บ BWG ท้ายตลาดฯ ดันราคาพลิกบวก 8% มูลค่าซื้อขายทะลุ 112 ลบ. โดยราคาหุ้นปิดตลาดวันนี้อยู่ที่ 1 บาท ปรับตัวขึ้น 0.07 บาท หรือคิดเป็น 7.53% สูงสุดที่ระดับ 1.01 บาท ต่ำสุดที่ระดับ 0.87 บาท ด้วยมูลค่าซื้อขาย 112.86 ล้านบาท
26 มิ.ย. 2561

ผู้สื่อข่าวรายงานว่า ราคาหุ้นบริษัท เบตเตอร์ เวิลด์ กรีน จำกัด (มหาชน) หรือ BWG ปิดตลาดวันนี้ (26 มิ.ย.2561) อยู่ที่ 1 บาท ปรับตัวขึ้น 0.07 บาท หรือคิดเป็น 7.53% สูงสุดที่ระดับ 1.01 บาท ต่ำสุดที่ระดับ 0.87 บาท ด้วยมูลค่าซื้อขาย 112.86 ล้านบาท
โดยราคาหุ้น BWG ในภาคเช้าปรับตัวลดลงอย่างหนัก ลงมาทำจุดต่ำสุดที่ 0.87 บาท ถือเป็นการปรับตัวลดลงทำจุดต่ำสุดในรอบ 3 ปี 2 เดือน นับตั้งแต่ราคาหุ้นอยู่ที่ระดับ 0.89 บาท เมื่อวันที่ 21 เม.ย.2558
อย่างไรก็ตาม ในช่วงเวลา 16.16 น. ของวันนี้เป็นต้นไปได้มีแรงซื้อกลับเข้ามาเป็นจำนวนมาก ส่งผลให้ราคาหุ้นเริ่มพลิกกลับมาอยู่ในแดนบวก และปิดตลาดที่ระดับ 1.00 บาท